A+Historia

HISTORIA DA POBRA DO CARAMIÑAL

A historia da Pobra do Caramiñal é longa no tempo. Algúns autores e historiadores afirman que os primeiros poboadores deste municipio foron os Praestamarcos, que vivían nos castros, moitos deles desaparecidos e outros aos cales é imposible o acceso ben por estar en propiedades privadas, ou ben por estar aínda sen escavar.

Tamén chegou a romanización ás portas da Pobra, xa que a calzada romana Per Tola Marítima que unía as próximas localidades de Boiro e Porto do Son puido pasar pola ponte da Miserela.

Os séculos posteriores non tiveron un gran movemento poboacional, a xente empezou a asentarse no interior, sempre vixiantes, para evitar as incursións viquingas que tanto se deron durante a Idade Media (s. V - s. XV).

Desde sempre a vida neste pobo estivo ligada ao mar. O deán era a persoa que dirixía e gobernaba a vila. A Pobra empezou a coller impulso comercial e marítimo. Nalgún documento aparece o nome de Guillén Beltrán como primeiro deán da Pobra. Este personaxe gobernaba desde un castelo, incendiado e destruído pola revolta dos Irmandiños. Do cal hoxe nada queda salvo, so o nome do lugar (O Castelo).

__(A Revolta Irmandiña: Revolta Hermandina ou guerras Irmandiñas, son unha serie de revoltas que tiveron lugar durante o século XV no reino de Galicia contra a opresión señorial.)__

Non lonxe da Pobra do Deán, existía outro núcleo poboacional sobre o que exercía dominio a familia Xunqueiras, familia así mesmo doutra nobiliaria galega destacada: os Soutomaior. Un cabaleiro proveniente desta familia concedeu o título de Vila do Caramiñal á zona que rodeaba a Torre de Xunqueiras, residencia desta familia. O nome Caramiñal crese que provén da planta da Caramiña, moi abundante antigamente en toda a zona e hoxe moi difícil de localizar e que tamén parece dar nome a outra localidade galega, Camariñas. __Torre de Xunqueiras (Antiga residencia da Familia Xunqueiras: Os Soutomaior)__

Sempre houbo unha gran distinción entre as dúas poboacións: A Pobra do Deán era un lugar onde vivían principalmente a xente poderosa, como nobreza e burguesía; mentres que a Vila do Caramiñal era a zona onde habitaban os traballadores, os pescadores e agricultores.

A fusión de ambos os poboados non tivo lugar atá o século XIX (máis concretamente no ano 1822) resultando da mesma a actual vila da Pobra do Caramiñal.

Esta diferenza móstrase no actual escudo da Pobra. Dividido este escudo pola metade, a parte esquerda mostra unha embarcación navegando baixo dúas conchas de Vieira ( mostra da dependencia de Compostela) que representa á parte da Pobra do Deán; na parte dereita móstrase un camiño que leva cara a dúas casas, das cáles xorde unha planta, a Caramiña, referencia sobre a Pobra.

__Caramiña (Pranta que lle da nome A Pobra)__

Durante o século, s. XIX as industriais cataláns, tiveron moita importancia porque fomentaron a industria conserveira na zona, ademáis da creación de navíos e creación de emprego na zona.

A Pobra do Caramiñal foi un dos concellos que se sumaron ao Estatuto de Autonomía de Galicia en 1981.

Enlaces de páxinas onde poderas atopar imaxes é máis información sobre a Pobra: [|www.dicoruna.es/municipios/PobraDoCaraminal/] [|www.apobradocaraminal.com]